google/wiki40b huggingface dataset:
Mudumalai nasjonalpark

Mudumalai National Park and Wildlife Sanctuary er et tigerreservat i det nordvestre hjørne av Nilgiri-fjellene ("De blå fjell") i Nilgiridistrktet om lag 150 km. nordvest for Coimbatore i Kongu Nadu-regionen i Tamil Nadu. Det ligger på grensen mellom Karnataka og Kerala. Nasjonalparken er delt i fem områder:  Masinagudi, Thepakadu, Mudumalai, Kargudi og Nellakota.
Parken er tilholdssted for truede og sårbare dyrearter, inklusive indisk elefant, bengaltiger, gaur og indisk leopard. Det er i det minste 266 arter av fugler i parken, inklusive den kritisk utrydningstruede kondoren.
Hele det 6 000 km² store område i Nilgiris-fjellet,  inklusive hele Mudumalai National Park, vurderes av UNESCO for listen over verdesarvsteder.

Mudumalai Tiger Reserve

Det er registrert 48 tigre i Nilgiri-reservatet.Tigrene kan vandre fritt i reservatet. I april 2007 erklærte Tamil Nadus regjering  Mudumalai som tigerreservat  i et forsøk på å bevare landets synkende tigerbestand. Følgelig ble om lag 350 familier tvangsflyttet fra kjerneområdet og gitt 10 lakh rupi som kompensasjon. De som bodde i en buffersone på 5 km. fryktet at de også ville bli tvangsflyttet. I virkeligheten vil de bli involvert i prosjektet og dra økonomiske fordeler gjennom økoturisme, ved å få arbeid som vakter, turledere eller omvisere.

Flora

Det er tre hovedtyper skog i parken: Tropisk løvfellende skog i vest hvor det er mest regn, tropisk tørr eviggrønn buskas i midten og tropisk barskog i øst.
Ski-VM 2005 – 50 kilometer klassisk menn

50 kilometer klassisk for menn under ski-VM 2005 ble arrangert 27. februar 2005.
Spodistes hopei

Utseende

En middelsstor til stor (ca. 30 millimeter), bred, nokså flat, brunlig hornbille. Særlig hannene kan minne om små versjoner av de store artene i slekten Dynastes, men er ikke i nær slekt med disse. Kroppen er nokså bred, kroppsbygningen temmelig spinkel til hornbiller å være. Kroppen er mer eller mindre tett kledt med gulgrå bestøvning og ser matt ut. Hannen har et langt horn på hodet, kløvet i spissen, som danner en klype mot et nedoverkrummet horn på pronotum. Hos hunnene er pronotum dekket av store punktgroper, bestøvningen mindre tett. Beina er forholdsvis slanke, leggen på forbeinet med tre korte men skarpe tenner.

Utbredelse

Arten er kjent fra Panama og Colombia.
Duncanius

Utseende

Ganske små (3 - 4 millimeter), avlange, litt flate, blanke, mørke praktbiller. Hodet er avrundet, så bredt som pronotum, som er firkantet, noe bredere enn langt. Dekkvingene er smale, en tanke innbuktet bak roten. Oversiden er nokså tett og kraftig punktert.

Utbredelse

Slekten er utbredt i Afrika.
Henning Hauger

Tidligere karriere

Hauger startet sin karriere som guttespiller i Stabæk Fotball og Stabæk Bandy. Det var først bandygutta han så opp til, men da hans seks år eldre bror, Andreas Hauger spilte seg inn på A-laget til Stabæk fotball, valgte han å satse på det samme. I 2002 ble han tatt opp i A-stallen til Stabæk, og et år senere fikk han sin debut som innbytter. I 2004 ble det enda flere kamper, da han kom inn som innbytter i tolv kamper, og scorte sitt første og andre mål. I denne perioden var Hauger først og fremst sett på som en offensiv midtbanespiller, og ble kjent i Stabæk-miljøet som gutten med Norges beste førstetouch. Han noterte seg for åtte mål frem til Jan Jönsson tok over roret, og han ble omskolert til defensiv midtbanespiller. Han forlot moderklubben sin til fordel for Hannover i 2011, men ble tatt farvel med som en helt i Stabæk, og fikk hedersordene; Henning Hauger er en helt spesiell spiller for Stabæk. I tillegg til å ALDRI ha mistet ballen én eneste gang i hele sin Stabæk-karrière, så er han bokstavelig talt født inn i klubben, med hele familien som har spilt bandy og fotball i en evighet for Stabæk.

Hannover 96

Stabæk ble den 1. juli 2011 enig med Hannover 96 om en overgang på 3.5 millioner kr for Hauger. Han debuterte som innbytter  den 6. august mot TSG Hoffenheim

Hauger for landslaget

Hauger har spilt over 40 aldersbestemte landskamper, og ble 18. januar 2006 tatt ut i A-landslagets tropp til treningskampene mot USA og Mexico. I kvalifiseringen til VM i 2010 ble han tatt ut hyppig i landslagstroppen, og startet også hjemmekampen mot Nederland 15. oktober 2008. Etter at Egil Olsen tok over landslaget i 2009 fikk Hauger i økende grad tillit, og han startet både bortekampen mot Nederland 10. juni, og hjemmekampen mot Makedonia 9. september, samt privatlandskampen mot Sør-Afrika 10. oktober. Gradvis etablerte Hauger seg som et fast innslag på landslaget.
Cape Town Marathon 2017

Cape Town Marathon 2017 var et maratonløp i Cape Town i Sør-Afrika, som ble arrangert 17. september 2017. Cape Town Marathon arrangeres årlig.
Heterorrhina punctatissima

Utseende

En middelsstor (ca. 25 millimeter), nokså bred, ensfarget flaskegrønn til olivengrønn gullbasse. Hode og pronotum er tett og ganske grovt punkterte, dekkvingene har rader av grove punkter. Denne arten har vikke særlig utpreget metallglans.

Utbredelse

Arten lever i India, Bhutan, Nepal, det sørlige Kina og Myanmar.
P&O Ferries

P&O Ferries er et britisk selskap som ble stiftet i 2002. Selskapet har bilferger som trafikkerer mellom Skottland og Nord-Irland, mellom England og Irland og mellom England og Belgia, Nederland og Frankrike.
Disse fergene ble tidligere operert på ulike tidspunkter av separate datterselskaper til P&O Ferries under navnene Pandoro Ltd, P&O European Ferries, P&O Portsmouth, P&O North Sea Ferries, P&O Irish Sea og joint venture-P & O Stena Line.
Soria Moria (TV-serie)

Handling

Handlingen finner sted på kråkeslottet Soria Moria i en skogsbygd. Soria Moria er et pensjonat, og har i alle år vært bygdas storstue. Under krigen ble eieren, kalt «Store-Jørgen», skutt av tyskerne her, og gjenferdet hans går igjen på Soria Moria. I starten av serien er det hans barnebarn Ragnhild (Marit Østbye) som driver pensjonatet sammen med ektemannen Håvard (Ivar Nørve), og nevøen deres, den misforståtte Lille-Erling, ønsker desperat å arve pensjonatet. Men så kjøper et tysk firma kråkeslottet, og eks-politimannen Magnus (Henrik Mestad) blir ansatt som bestyrer. Han må forholde seg til nye og gamle innbyggere, og alle deres problemer.
Andre sentrale rollefigurer i serien er forfatteren Ida (Anne Ryg), som finner tonen med Magnus, kjæresteparet Silje (Tove Heyerdahl) og Kent André (Mads Jørgensen), samt Idas autistiske bror Torfinn "Trosten" (Per Christian Ellefsen).
Veteran-VM i skihopping og kombinert

Veteranverdensmesterskapet i skihopping og kombinert har blitt arrangert årlig siden 1990 av foreningen International Masters Championships (IMC), som ble stiftet i 1989. Mesterskapet er åpent for alle utøvere som har fylt 30 år (menn) eller 25 år (kvinner) og som er medlem av enten IMC eller et nasjonalt skiforbund.
For spesielt hopp omfatter mesterskapet hopping i bakker av forskjellig størrelse (vanligvis tre bakker, den største ca. K90), individuelt og lagkonkurranse. I kombinert konkurreres det i hoppbakker størrelse ca. K60 og K40, normaldistanse, sprint og lagkonkurranse. Kombinert langrenn avvikles etter Gunder-metoden eller ved klassevis fellesstart.
Det konkurreres i aldersklasser med fem års intervaller, eksempelvis Menn 40-44 år, 45-49 år osv., samt en begrenset gjesteklasse for hoppere i alderen 25-29 år (menn). I de første mesterskapene kunne deltakerne melde seg på i så mange bakker de ønsket; i dag (pr. 2010) kan en hopper delta i maksimalt to bakker samt lagkonkurranse.

Deltakere

Mesterskapet har vært dominert av deltakere fra Norge, Finland og Russland. Til og med 2009 hadde deltakere fra disse landene vunnet henholdsvis 132, 87 og 67 av 420 registrerte medaljer. Siden 2000 har det vært en sterk økning i antall deltakere fra landene i Mellom-Europa. Deltakere fra til sammen 22 land har vært med i veteran-VM: Australia, Canada, Estland, Finland, Frankrike, Italia, Kasakhstan, Latvia, Norge, Polen, Russland, Slovakia, Slovenia, Storbritannia, Sveits, Sverige, Tsjekkia, Tyskland, Ukraina, Ungarn, USA, Østerrike.
De fleste av deltakerne i veteran-VM har ikke vært i verdenstoppen som seniorhoppere/-løpere. Enkelte deltakere med bakgrunn fra verdenscupen eller nasjonal toppklasse har imidlertid vært med. Blant disse er Sławomir Kardas (Canada), Uno Kajak (Estland), Jussi Hautamäki, Pasi Huttunen, Juha Lappalainen, Anssi Nieminen, Matti Nykänen (Finland), Giancarlo Adami, Marco Beltrame, Simone Pinzani (Italia), Gjert Andersen, Hallstein Bøgseth, Ole Gunnar Fidjestøl, Ronald Jensen, Willy Johansen, Trond Jøran Pedersen, Roger Ruud, Tom Sandberg, Geir Atle Wøien (Norge), Bartłomiej Gąsienica Sieczka, Wojciech Tajner (Polen), Vladimir Frolov, Leonid Komarov, Sergej Soldatov, Sergej Tsjervjakov, Vadim Zakharov (Russland), Jozef Hýsek (Slovakia), James Lambert (Storbritannia), Gérard Balanche, Bruno Reuteler (Sveits), Kurt Elimä, Lennart Elimä, Tomas Jernkrook, Seppo Toivonen (Sverige), David Jirotka, Tomáš Raszka (Tsjekkia), Joachim Petzold (Tyskland), Valerij Savin (Ukraina), Péter Tuczai (Ungarn), Alexander Diess, Harald Diess, Andreas Goldberger, Alfred Groyer, Martin Koch, Werner Rathmayr, Andreas Widhölzl (Østerrike).
Den eldste deltakeren i mesterskapet er Olai Lie (Norge), som var fylt 90 år da han deltok i veteran-VM i Zakopane i 2003. Sindre Helland (Norge) har deltatt i alle de 22 mesterskapene til og med 2011.
Storebror

Storebror (engelsk: Big Brother) er den angivelige diktator i George Orwells roman 1984 om den fiktive totalitære staten Oceania, som har utviklet til det perfekte mekanismene for kontroll og undertrykkelse av borgerne.
I det samfunn som beskrives av Orwell, er alle og enhver overvåket av myndighetene. «Storebror» er alle steds nærværende, og følger med til og med inn i livets mest intime sfærer. «Storebror» følger også med på enkeltmenneskets seksualliv. Befolkningen blir hele tiden påminnet om dette med slagordet «Storebror ser deg» (Big Brother is watching you).
Romanens hovedperson, Winston Smith, er ikke overbevist om at Storebror virkelig eksisterer som et menneske. Da han får anledning til å spørre et medlem av «det indre Parti» om dette, får han til svar at Storebror er legemliggjøringen av Partiet selv, og at han aldri vil dø. Det heter i romanen at Storebror har til funksjon å være et fokuspunkt for kjærlighet og frykt, følelser det er lettere å ha for et individ enn for en organisasjon.
Dag Ramsøy Bryn

Bakgrunn

Han var sønn av Sjømannsskolebestyrer i Bergen Zakarias Bryn (1880–1943) og Ragna Emilie Canelius (1883–1949). Bryn vokste opp i Kristiania og Bergen. Han tok examen artium 1927, studerte deretter psykologi og ble cand.mag. 1932. 
Samme år utgav han skriftet Mennesketyper og i 1934 Tidens psykologi i grunndrag. I 1935–41 var han ansatt som yrkesveileder i Oslo arbeidskontor.

Annen verdenskrig

Under andre verdenskrig forlot Bryn Norge ombord på MK «Haugen» 9. oktober 1941 og ankom Lerwick 11. februar. I Storbritannia var han i den norske brigaden i Skottland og kom hjem som midlertidig kaptein.

Utenrikstjenesten

Dag Ramsøy Bryn spilte en viktig rolle i utformingen av norsk utenriks- og sikkerhetspolitikk i tiåret etter den annen verdenskrig, og var en konsekvent forkjemper for norsk deltakelse i NATO. I den begynnende diskusjon om mulig utplassering av atomvåpen på norsk jord hørte Bryn med til den gruppering – med Haakon Lie i spissen – som støttet utplassering.
Bryn ble i 1952 den første ambassadør til det nye Vest-Tyskland, stasjonert ved Norges ambassade i Bonn. Fra 1954 til 1957 var han  statssekretær. I januar 1958 ble han ambassadør ved Norges ambassade i Beograd i Jugoslavia. Bryn ble i Beograd til 1963, og etter to år som ambassadør ved Norges ambassade i Bern i Sveits, kom han hjem og var inspektør for utenrikstjenesten 1965–68. Deretter var han ambassadør ved Norges ambassade i Rabat (med sideakkreditering til Alger, Tunis og Tripoli) til 1971, da han ble stilt til rådighet for Utenriksdepartementet og bestyrte flere utenriksstasjoner på midlertidig basis inntil sin avgang 1976.
Bryn ble utnevnt til kommandør av St. Olavs Orden 1959 og hadde Deltagermedaljen med rosett og storkors av flere utenlandske ordener.
Øreflippiercing

Historie

Øreflippiercingen er den eldste av piercingene. Man har gjort funn av den av piercingen i gamle sivilisasjoner som Sumeria, Assyria og Mesopotamia for omkring 6000 år siden. Man har også gjort funn av denne piercingen på alle kontinenter blant de fleste urfolk.
I moderne tid ble denne piercingen populær hos menn først i England.
Stortings plass (Oslo)

Stortings plass er en stenlagt og terrassert plass i portugisisk granitt i Oslo, langs Karl Johans gate vis-à-vis Stortingsbygningen. Navnet Dasslokket brukes også, etter det tidligere offentlige, underjordiske toalettet under plassen. 
Plassen ble anlagt i forbindelse med opparbeidelsen av Karl Johans gate fra Egertorget vestover mot Slottet i 1841-43.
Lille Grensen og Arbeidergata munner ut på plassen. 
Ved plassen ligger Tostrupgården (Karl Johans gate 25), en forretningsgård fra 1898 i nybarokk stil, men med bærende stålkonstruksjoner som var nytt for den tid. Ved vestenden av plassen ligger Grand hotels tilbygg fra 1975, tegnet av Torp & Torp, med forretninger i første etasje, hotellets lokaler i taketasjene og for øvrig kontorer.  
Plassen har en statue av Christian Krohg, utført 1960 i bronse av Asbjørg Borgfeldt og Per Hurum. Skulpturen ble flyttet i 2005, slik at skulpturen av Christian Krohg nå ser i retning av Pipervika, slik som den opprinnelig var tiltenkt.
Eudicella daphnis

Utseende

En nokså stor (26-37 millimeter), lyst kobberaktig metallisk gullbasse, noen individer er mer grønnlige. Hodet, pronotums kanter, kanten av scutellum og dekkvingenes søm er grøønlige. Hos den vanligste fargevarianten er det en svart flekk ved skuldrene av hver dekkvinge og en ved bakhjørnet, men dekkvingene kan også ha en bred, svart skråstripe. Hannen har et noe oppoverkrummet, gaffeldelt horn i pannen, med en kraftig pigg på hver side av dette.

Levevis

Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster. Arten er knyttet til skog.

Utbredelse

Arten er utbredt fra Gambia i vest til Uganda i øst.
Jens Juel (maler)

Bakgrunn

Jens Jørgensen Juel studerte først i fem år hos maleren Johann Michael Gehrmann i Hamburg før han knapt 20 år gammel kom til København for å fullføre utdannelsen ved Det Kongelige Danske Kunstakademi. Helt fra begynnelsen av malte han portretter, først av familie og venner av husverten, senere av borgerskapet og fra 1770-tallet av adelige og kongelige.

Maler

Ved Kunstakademiet konkurrerte han om og vant den lille gullmedaljen i  1767 og den store i 1771. Han fikk ikke det medfølgende reisestipendiet, men mottok i stedet en gave på 400 riksdaler årlig i fire år fra en krets av anonyme givere.
Fra 1772 befant han seg i åtte år på studiereise utenlands, blant annet i Roma og Paris. Størst betydning fikk oppholdet i Sveits hvor han tilbrakte tre år; fra 1777 til 1779. Her kom Juel i kontakt med den nye dyrkingen av naturen som sprang ut fra idéene til den sveitsiskfødte franske filosofen Jean-Jacques Rousseau. 
Fra 1780 etablerte han seg igjen i København som portrettmaler med kongehuset, adelen og det høyere borgerskapet som kunder.
Juel malte også flere nordmenn, som Bernt Anker og Peder Anker. Familieportrettet av sistnevnte som Juel malte i 1792, henger fortsatt på Bogstad gård.
Han ble medlem av Kunstakademiet i 1782, professor samme sted i 1786 og var dets direktør 1795–1797 og 1799–1801.

Juel var gift med Rosine Dørschel. To av deres døtre giftet seg etter tur med maleren Christoffer Wilhelm Eckersberg.
Øystein Eliassen

Kulturelt og politisk arbeid

Det kulturelle arbeidet førte ham inn i politikken. Han ble valgt inn i kommunestyret første gang i 1945 for perioden 1946–1947. Etter en pause ble han valgt inn på nytt fra 1. januar 1956. Han gikk først ut 31. desember 1987, og satt i alt 34 år. I formannskapet var han medlem i 16 år, ordfører 6 år (1970–75) og varaordfører de to åra før. Han satt i flere kommunale nemnder: trygdekassestyret, tomtetingingsutvalget, formann i idrettutvalget, formann i opplysningsrådet, formann i bygdesoge- og museumsnemnda fra og med 1974, formann i forliksrådet frå 1967.
Prosjekt som ble løst i hans tid i politikken, var ny sjukeheim, småbåthavn på Aure, ny prestebolig, byggefelt i Tusvik, på Ikornnes, i Straumgjerde, Grebstadlia på Grebstad og i Ramstaddal.

Fylkespolitiker

I fylkestinget møtte han som valgt representant 1970/75. I 1975 meldte han seg ut av Det norske Arbeiderparti, som han hadde representert til da, og stilte på «Upolitisk fylkesliste» og ble valgt for åra 1976/83. I alt satt han fire år på fylkestinget, derav 8 år i fylkesutvalget. Han var med i ei rekke nemnder på fylkesplan.  Han ble også valgt som fylkets representant i styret for L/L Tussa Kraft, Møre og Romsdal Materialprøvingsanstalt og Sykkylven skole-, daghjem og internat. Han var formann 1970-1987 i A/S Aursnes Ferjekai, som finansierte ny riksveg Aure – Aursnes, flytting av ferjeleiet fra Aure til Aursnes 1973 og ny riksveg Aure – Tynes 1986.
Han var også formann i byggenemnda for ny kai på Aure (ferdig 1986) og  var i styret for Sykkylven Godsterminal A/S, som bygde nytt terminalbygg i 1986.
Willem Elsschot

Liv

Elsschot studerte økonomi i fødebyen, før han tok arbeid i Paris, Rotterdam og Brussel. I 1914 vendte han tilbake til Antwerpen, hvor han drev sitt eget reklamebyrå. Erfaringen fra reklamebransjen ga ham inspirasjon til romanen Lijmen (1924). Han skrev også to delvis selvbiografiske romaner, Villa des Roses (1913) og Tsjip (1934), samt to noveller: Kaas (1933) handler om en lavere funksjonær som vil forbedre sin stilling ved å starte en ostebutikk. Het dwaallicht (1946) handler om tre matroser som leter etter en kvinne ved navn Maria i et nattlig Antwerpen.
Romanene Lijmen og Het been ble filmatisert av Robbe De Hert i 2000.
U20-VM i friidrett 2018 – 800 meter kvinner

800 meter for kvinner under U20-VM i friidrett 2018 ble arrangert på Ratina stadion i Tammerfors 10, 11 og 12. juli 2018.
Slottsparken

Historikk

Området ble kjøpt og utskilt fra flere omkringliggende løkkeeiendommer i 1824. Flere planer for regulering og opparbeidelse av parken ble utarbeidet, men man endte av økonomiske grunner på en noe forenklet plan, utarbeidet av slottsarkitekt Hans Linstow og slottsgartner Martin Mortensen. Parken består av store plener under høye trær, gangveier, alléer og anlagte vannspeil. Parken talte opprinnelig rundt 2000 trær. I dag er tallet rundt 1200. 
Opparbeidelsen startet i 1838 under ledelse av Mortensen, men strakte seg over lang tid på grunn av pengemangel. Mange av dagens trær skriver seg fra denne første opparbeidelsen. De eldste daterer helt tilbake til 1700-tallet. Dette er trær i den delen av parken som kalles Dronningparken - et område som ble etablert som park allerede i 1751. Den gang var dette området en del av løkken Sommerro som borgermester Christian Henrik Støedt utviklet til en liten rokokkoperle rundt landstedet sitt.
Langs parken ved Parkveien og Wergelandsveien ble byvillastrøket Bak Slottet anlagt fra 1846, etter Linstows regulering. 
Det ble anlagt et gartneri ved Grotten i 1870-årene, og dette eksisterer fremdeles. Under første verdenskrig ble det dyrket poteter for å avhjelpe matsituasjonen, og i 1917 var potethøsten i parken på ca. 450 tonn.
Slottsparken er et vernet kulturminne, og forvaltes av Slottets gartnere.
Warsailors.com

Warsailors.com er et amerikansk nettsted med informasjon om norske krigsseilere under andre verdenskrig. Nettstedet ble opprettet og drives av norsk-amerikanske Åse Siri Lawson og har en svært omfattende dekning av skip og besetninger knyttet til det norske statsrederiet Nortraship.
For sitt arbeide med warsailors.com ble Åse Siri Lawson i 2011 utnevnt til ridder av 1. klasse av Den Kongelige Norske Fortjenstorden «for fortjenstfullt bidrag til forskning om den norske handelsflåten under andre verdenskrig.»
Uptown Funk

Uptown Funk er en sang skrevet av Jeff Bhasker, Philip Lawrence, Peter Hernandez, Mark Ronson, Nicholas Williams, Devon Gallaspy, Lonnie Simmons, Charles Wilson og Rudolph Taylor som ble spilt inn og gitt ut på singel med Mark Ronson med Bruno Mars i 2014. Sangen er også å finne på albumet Uptown Special som ble gitt ut i 2015.
Wenche Myhre spilte sangen live på showet Wenche 70 i 2017.
Prosoplus

Utseende

Små til middelsstore trebukker med sylindrisk kroppsform. De fleste er kamuflasjefargede i brunt eller grått og kan ligne kvist-stumper. Antennene er gjerne omtrent så lange som kroppen.

Levevis

Disse billene har larver som lever i død ved.

Utbredelse

Slekten er vidt utbredt i Sørøst-Asia og på de vestlige av øyene i Stillehavet.
Teatr Wielki i Warszawa

Teatr Wielki («Det store teater») er en berømt teaterbygning i Warszawa, og sies å være verdens største teater. Den ligger mellom Teaterplassen og Piłsudski-plassen, og huser Nasjonaloperaen (Opera Narodowa) og Nasjonalteateret (Teatr Narodowy) i Polen.

Historie

Teatr Wielki ble oppført i årene 1825–1833 etter tegninger av den italienske arkitekten Antonio Corazzi, og ble sete for Warszawas opprinnelige opera-, ballett- og dramaensemble. Den ble inaugurert 24. februar 1833 med en oppsetning av Rossinis Il barbiere di Siviglia. Den spilte en viktig politisk og kulturell rolle i det delte Polen (1795–1918), og her ble verker av polske komponister og koreografer uroppført, blant annet Moniuszkos mesterverk Halka og Straszny Dwór. Ved siden av polske verker ble også de viktigste posisjoner innen verdensrepertoaret for opera og ballett fremført her. Teateret var således skueplass for epokens fremste polske og utenlandske operasangere og ballettdansere.
Under 2. verdenskrig ble bygningen bombet til ruiner av tyskerne, og det eneste som stod igjen var bygningens neoklassisistiske fasade. Det oppbrente teateret ble brukt av de tyske nazistene til å henrette byens sivilbefolkning under Warszawa-oppstanden i 1944.
Etter krigen ble Teatr Wielki gjenoppbygd og betraktelig forstørret. Den ble tatt i bruk i 1965, som en av de fremste og best utrustede teaterbygninger i Europa. Den består av en hovedscene (Moniuszko-salen) og en kammersal (Młynarski-salen), dessuten huser den også et teatermuseum. Hovedscenens areal er om lag 2000 kvadratmeter, og er verdens største operascene (innendørs). En kjent beskrivelse av dens størrelse er at man kunne fått plass til hele La Scala på den.
Guohperjohka

Elvas løp

Vassdragets fjerneste kilde er innsjøen Alloaijávri, 1 km sørøst for Alloaivi på fjellvidda Njunnás. Her starter sideelva Doktatjohka, som er betydelig lengre enn hovedelva. Doktatjohka renner i hovedsaklig sørøstlig retning, og passerer gjennom en rekke små innsjøer, hvorav Stuorra Doktatjávri er den største. Over den siste kilometeren før samløpet med Guohperjohka har Doktatjohka sterkere fall, og danner flere mindre fosser idet den kommer ned dalsiden fra Njunnás-platået.
Selve Guohperjohka har utspring vest-nordvest for åsen Guohperskáidi, som skiller Guohperjohka i nord fra Storelva i sør. Elva renner mot nord-nordøst gjennom den skogkledte V-dalen hvor den møter den langt større Doktatjohka, Ved Guohperjávri blir dalen mere åpen og elva fortsetter mot nordøst, og munner ut i Storelva rundt fem kilometer sørvest for Kunes. Selve Guohperjohka er 6,6 kilometer lang, hvorav strekningen fra samløpet med Doktatjohka til Storelva utgjør 4,3 kilometer.
Europamesterskapet i curling for mikslag

Europamesterskapet i curling for mikslag var en curlingturnering for europeiske land, som ble arrangert hver høst fra 2005 til 2014. Turneringen ble erstattet av verdensmesterskapet i curling for mikslag etter Curling-EM 2014 for mikslag.